ДОМ ЗДРАВЉА „ВЕЉКО ВЛАХОВИЋ“

Број: 535/2020

Дана: 13.02.2020. године

В Р Б А С

На основу члана 114. став 1. и члана 175. став 1. 2. и 3. Закона о здравственој заштити („Службени гласник РС“ бр. 25/2019), члана 192. став 1. Закона о раду („Службени гласник РС“ бр. 24/2005; 61/2005; 54/2009; 32/2013; 75/2014; 13/2017 - одлука УС; 113/2017 и 95/2018 - аутентично тумачење), члана 19. Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године, Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 од 22.01.2020. године и члана 23. Статута Дома здравља „Вељко Влаховић“ Врбас, директор Дома здравља „Вељко Влаховић“ Врбас доноси следеће:

**Р Е Ш Е Њ Е**

**О ОДОБРАВАЊУ СПЕЦИЈАЛИЗАЦИЈЕ**

 **ИЗ ПРЕВЕНТИВНЕ И ДЕЧЈЕ СТОМАТОЛОГИЈЕ**

**1.ДР ИВАНИ ПОПОВ** доктору стоматологије **ОДОБРАВА СЕ** специјализација из **ПРЕВЕНТИВНЕ И ДЕЧЈЕ СТОМАТОЛОГИЈЕ.**

2.Именована отпочиње специјалистички стаж из превентивне и дечје стоматологије након добијања сагласности на ово решење од стране Министарства здравља даном уписа на факултет и исти ће се обављати у складу са одредбама Правилника о специјализацијама и ужим специјализацијама Дома здравља „Вељко Влаховић“ Врбас.

3.Међусобна права и обавезе између доктора стоматологије на специјализацији и Дома здравља „Вељко Влаховић“ Врбас регулисаће се посебним уговором у складу са законом и подзаконским актима.

4.Oдлуку објавити на интернет страници и огласној табли Дома здравља „Вељко Влаховић“ Врбас.

**О б р а з л о ж е њ е**

Директор Дома здравља „Вељко Влаховић“ Врбас је расписао интерни оглас бр. 168/2020 од 23.01.2020. године за пријаву кандидата за специјализације. Интерни оглас је био расписан у периоду од 23.01.2020. до 31.01.2020. године и објављен на интернет страници и огласној табли Дома здравља „Вељко Влаховић“ Врбас. У огласу су били садржани критеријуми за избор кандидата за специјализацију утврђени Правилником о специјализацијама и ужим специјализацијама запослених Дома здравља „Вељко Влаховић“ Врбас бр.1414 од 10.09.2013. године и бр. 161/2020 од 22.01.2020. године.

Стручни савет Дома здравља је на седници одржаној дана 22.01.2020. године донео Предлог Плана образовања и стручног усавршавања запослених у Дому здравља „Вељко Влаховић“ Врбас за 2020 годину бр. 162/2020 и потврдио критеријуме за избор кандидата по расписаном огласу. Као критеријуми за избор кандидата по огласу су утврђени: године радног стажа, просечна оцена за време студирања, оцена из предмета за коју се одобрава специјализација и резултати рада на основу оцене директора, а по претходно прибављеном мишљењу непосредног руководиоца.

Приликом доношења Плана образовања и стручног усавршавања запослених у Дому здравља „Вељко Влаховић“ Врбас за 2020. годину и расписивања интерног огласа за пријаву кандидата за специјализацију посебно се водило рачуна о специјалистичкој и старосној структури запослених.

С обзиром на то да у Служби за стоматолошку здравствену заштиту, Одељењу за стоматолошку здравствену заштиту деце сада на неодређено време ради мање стоматолога него што је то нормативима предвиђено, затим мали број специјалиста дечије и превентивне стоматологије ( двоје специјалиста дечије и превентивне стоматологије) као и дужину трајања специјализације и потребу за благовременим занављањем специјалистичког кадра у складу са Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 од 22.01.2020. године донета је одлука о неопходности упућивања једног доктора стоматологије на специјализацију из превентивне и дечје стоматологије.

Имајући у виду све напред наведено на Предлог Стручног савета Дома здравља „Вељко Влаховић“ Врбас директор је донео одлуку да се распише интерни оглас за пријаву кандидата за једну специјализацију из превентивне и дечје стоматологије.

Кандидати који су поднели пијаве на интерни конкурс за специјализацију из превентивне и дечје стоматологије:

|  |  |  |  |  |
| --- | --- | --- | --- | --- |
| Р.бр. | Име и презиме кандидата |  број пријаве | датум подношења пријаве | Назив специјализације за коју је поднета пријава |
| 1. | Ивана Попов | 239/2020 | 27.01.2020. | Специјализација из дечје и превентивне стоматологије |
| 2. | Ивана Ђукановић | 240/2020 | 27.01.2020. | Специјализација из дечје и превентивне стоматологије |

Стручни савет Дома здравља „Вељко Влаховић“ је у складу са чланом 175. став 1. Закона о здравственој заштити („Службени гласник РС“ бр. 25/2019) размотрио све пријаве кандидата, те је имајући у виду критеријуме које је унапред утврдио, утврдио ранг листу пријављених кандидата како следи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р.б. | Име и презиме кандидата |  број пријаве | датум подношења пријаве | године радног стажа | Оцена из предмета | просечна оцена за време студирања | оцена директора | укупно бодова |
| **1.** | **Ивана Попов** | **239/2020** | **27.01.2020.** | **30 бодова** | **15 бодова** | **10 бодова** | **20 бодова** | **75 бодова** |
| 2. | Ивана Ђукановић | 240/2020 | 27.01.2020. | 30 бодова | 5 бодова | 5 бодова | 20 бодова | 60 бодова |

Директор Дома здравља „Вељко Влаховић“ Врбас је у складу са чланом 175. став 1. Закона о здравственој заштити („Службени гласник РС“ бр. 25/2019)размотрио све пријаве кандидата, утврђену ранг листу кандидата и предлог кандидата од стране Стручног савета Дома здравља „Вељко Влаховић“ Врбас.

Имајућу у виду напред наведено, као и да се бира један кандидат за специјализацију из де превентивне и дечје стоматологије директор Дома здравља „Вељко Влаховић“ Врбас је донео решење да се **ДР ИВАНИ ПОПОВ**,доктору стоматологије из Новог Сада као првопласираној на ранг листи кандидата за специјализацију из превентивне и дечје стоматологије **ОДОБРИ** специјализација из **ПРЕВЕНТИВНЕ И ДЕЧЈЕ СТОМАТОЛОГИЈЕ.**

Приликом одлучивања о одобравању специјализације директор Дома здравља „Вељко Влаховић“ Врбас је утврдио:

1. да **др Ивана Попов**, доктор стоматологије из Новог Сада, испуњава услове из члана 174. Закона о здравственој заштити („Службени гласник РС“ бр. 25/2019) што доказује дипломом Mедицинског факултета у Новом Саду бр. 1274/641 од 27.05.2005. године, чиме је стекла звање доктора стоматологије и уверењем Министарства здравља бр. 152-02-139/2006 од 07.03.2006. године о положеном стручном испиту;

2. да је у радном односу на неодређено време у овој здравственој установи од 01.04.2008. године;

3. да је прва на ранг листи утврђеној у складу са критеријумима објављеним у интерном огласу, а на основу утврђених критеријума из Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године;

4. да је Институт за јавно здравље Војводине дао позитивно мишљење о одобреној специјализацији бр.06-50/7-1 од 12.02.2020. године.

На основу напред наведеног донета је одлука као у диспозитиву.

УПУТСТВО О ПРАВНОМ СРЕДСТВУ

Против овог решења може се изјавити жалба Управном одбору Дома здравља „Вељко Влаховић“ Врбас у року од 15 дана од дана када је запослени обавештен о решењу. Жалба се предаје овом Дому здравља непосредно у писарници, писмено или усмено на записник, или шаље препоручено путем поште, без плаћања таксе.

Решење Управног одбора коначно је у управном поступку и против њега се може покренути управни спор.

Напомена:

Сваки учесник интерног огласа - конкурса има право увида у пријаву кандидата и другу документацију у вези спроведеног поступка по објављеном огласу и исту може разгледати

у Одељењу за правне послове Дома здравља „Вељко Влаховић“ Врбас.

Доставити:

1.др Ивани Попов;

2.учесницима интерног конкурса;

3.Министарству здравља РС;

4.Медицинском факултету;

5.Одељењу за правне и кадровске послове;

6.Архиви.

 ДИРЕКТОР

 др Јасмина Асси

 специјалиста ургентне медицине